  Майя Бывальцева Алнаш ёросысь Вуж Шудья гуртысь школа йӧскалык лулчеберетэз дышетон ужез радъянъя огъяросси вожвылъяськонын куинетӥ инты басьтӥз. Солэсь ӵектоссэ ««Мой статус «Пишу грамотно» номинациын пусйизы. Со сярысь Удмуртиысь дышетонъя но тодосъя министерстволэн пресс-службаез ивортӥз. Вуж Шудьяысь школа кыккылолыко условиосын шонер вераськонэз но гожъяськонэз азинтонъя «ШудоМи» медиацентр кылдытон ӵектосэныз тодматӥз. Медиацентрез кык ар талэсь азьло кылдытӥзы. Отын пиналъёс газет потто, туспуктыны дышетско, видеопередачаос, подкастъёс лэсьто. Озьы ик мукет дышетсконниосын интерент-конференциос, яркыт выпускникъёсынызы но мукет адӟем карымон адямиосын пумиськонъёс ортчытъяло. Школалэн кивалтӥсез Ирина Евдокимова верамъя, медиацентрын меди удыслы дышетскыса, ӟуч но удмурт сямен вераськись пиналъёс вераськон но гожъяськон кылзэс волято. Медиацентрлэн кык ар ужатозяз вераськон но гожъяськон кылзы умойгес луиз шуыса адӟиське, нылпи газетъёсын но журналъёсын ӵекмгес печатласькыны кутскизы, удмурт пиналъёс ӵемгес удмурт кылын вераськыны ӧдъязы, дӥсьтысагес – ӟуч кылын Ирина Евдокимова, Вуж Шудъя школалэн кивалтӥсез, ӵектослэн авторезВожвылъяськон нырысьсэ ортчиз. Экспертъёслэн ӧриязы Россилэн 61 улосвылъёсысьтыз 475 ужъёс вуизы. Соосты куинь номинациосъя дунъязы. Тодэ вайытом, 2019-тӥ арын Вуж Шудья гуртысь школа «Рыбаков фондлэн» вожвылъяськоназ вормиз вал.  Тегъёс: Дышетон Удмуртия вожвылъяськон школаос Алнаш  